Document ID: 31985R3769

ΚΑΝΟΝΙΣΜΟΣ (ΕΟΚ) αριθ. 3769/85 ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την τροποποίηση, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 729/70 όσον αφορά το χρηματοδοτικό πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Προσανατολισμού
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την πράξη προσχώρησης της Ισπανίας και της Πορτογαλίας, και ιδίως το άρθρο 396 παράγραφος 2,
την πρόταση της Επιτροπής,
Εκτιμώντας:
ότι το άρθρο 6γ του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 870/85 (2), καθορίζει το πενταετές χρηματοδοτικό πλαίσιο όσον αφορά τα συνολικά ποσά των χρηματοδοτικών συνδρομών που μπορούν ν’ αναληφθούν από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα προσανατολισμού, για την περίοδο 1985-1989 ότι το ποσό αυτό είχε προβλεφθεί με βάση τις ανάγκες για τη βελτίωση των γεωργικών διαρθρώσεων της Κοινότητας των Δέκα
(1) ΕΕ αριθ. L 94 της 28.4.1970, σ. 13.
(2) ΕΕ αριθ. L 95 της 2.4.1985, σ. 1.
ότι η διεύρυνση με την Ισπανία και την Πορτογαλία συνεπάγεται πρόσθετες χρηματικές ανάγκες, στο πλαίσιο της διαρθρωτικής πολιτικής, για να τηρηθούν, ιδίως, οι διάφορες υποχρεώσεις που έχουν αναληφθεί στον τομέα της βελτίωσης των δομών παραγωγής, μεταποίησης και εμπορίας των γεωργικών προϊόντων στις δύο αυτές χώρες
ότι είναι, συνεπώς, απαραίτητο να προσαρμοστεί το εν λόγω χρηματοδοτικό πλαίσιο, για να αντιμετωπιστούν οι αυξημένες ανάγκες των δράσεων που χρηματοδοτούνται δυνάμει του ΕΓΤΠΕ, τμήμα Προσανατολισμού
ότι, δυνάμει του άρθρου 2 παράγραφος 3 της συνθήκης προσχώρησης της Ισπανίας και της Πορτογαλίας, τα όργανα των Κοινοτήτων μπορούν να θεσπίσουν, πριν από την προσχώρηση, τα μέτρα που αναφέρει το άρθρο 396 της πράξης προσχώρησης, τα οποία τίθενται σε ισχύ υπό την επιφύλαξη και από την ημερομηνία έναρξης ισχύος της εν λόγω συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Στο άρθρο 6γ του κανονισμού (ΕΟΚ) αριθ. 729/70, ο αριθμός «5 250» αντικαθίσταται από τον αριθμό «6 350».
ρθρο 2
Ο παρών κανονισμός αρχίζει να ισχύει την 1η Ιανουαρίου 1986, υπό την επιφύλαξη έναρξης ισχύος της συνθήκης προσχώρησης της Ισπανίας και της Πορτογαλίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1985.

Labels: 18
15